cyanic-selkie/wikianc huggingface dataset:
José Saramago
Obra
José Saramago foi coñecido por usar un estilo oral, coeval de contos de tradición oral populares nos que a vitalidade da comunicación é máis importante que a corrección ortográfica da lingua escrita. Están presentes todas as características da linguaxe oral, empregada predominantemente en oratoria, dialéctica, retórica e que serven ao seu estilo intervencionista e persuasivo. Así, usa frases e períodos longos, empregando a puntuación dun xeito non convencional; os diálogos dos personaxes insírense nos parágrafos que os preceden, de xeito que non haxa sangras nos seus libros. Este tipo de marca de voz proporciona unha forte sensación de fluxo de conciencia, ata o punto de que o lector se confunda se un certo diálogo era real ou só un pensamento. Moitas das súas frases (ou oracións) ocupan máis dunha páxina, empregando comas onde a maioría dos escritores usarían puntos finais. Así mesmo, moitos dos teus parágrafos ocuparían capítulos enteiros doutros autores.
Estas características fan que o estilo de Saramago sexa único na literatura contemporánea, sendo considerado por moitos críticos como un mestre no tratamento da lingua portuguesa. En 2003, o crítico norteamericano Harold Bloom, no seu libro Genius: A Mosaic of One Hundred Exemplary Creative Minds, consideraba a José Saramago "o novelista máis talentoso vivo hoxe ", referíndose a el como" o Mestre ". Ademais, afirmou que Saramago é "un dos últimos titáns dun xénero literario que está desaparecendo".
A obra de José Saramago caracterizouse por interrogar a historia de Portugal e as motivacións humanas. Atopar as claves polas que un imperio quedou relegado a un segundo plano respecto ao resto de Europa e entender o accionar do home foron as súas preocupacións centrais. Pero aínda que a súa novelística ten como eixo vertebrador a realidade de Portugal e a súa historia, non se trata, con todo, dunha narrativa histórica, senón de relatos onde a historia se mestura coa ficción, sempre a través da ironía e ao servizo dunha aguda conciencia social.
José Saramago e Galicia
IV Premio Arcebispo San Clemente, 1999 (Santiago de Compostela), por Ensaio sobre a cegueira e Premio Rosalía de Castro do PEN Club de Galicia, con Gonzalo Torrente Ballester, Bernardo Atxaga e Joan Perucho, 1996 (Vigo).
Copa do Rei de Rugby 2019-2020
As eliminatorias de semifinais disputáronse a partido único, por sorteo entre os catro equipos clasificados. A final disputouse a partido único entre os dous vencedores das semifinais nun campo designado pola federación, que nun principio foi o Estadio Ruta de la Plata de Zamora, pero que tralo adiamento por mor da pandemia da COVID foi o Campo de Rugby de San Amaro en Burgos.
Crenza
En filosofía, máis especificamente en epistemoloxía, crenza é unha condición psicolóxica que se define pola sensación de convicción relativa a unha determinada idea independentemente da súa procedencia ou posibilidade de verificación obxectiva. Daquela pode non ser fidedigna á realidade e representa o elemento subxectivo do coñecemento. Pode tamén entenderse como sinónimo de fe.
Crenzas e relixións
As crenzas relativas aos mitos, lendas e divindades son entón crenzas secundarias sobre as que se constrúen as doutrinas específicas de cada relixión, nas que a súa observación polos individuos condiciona a súa sorte no máis alá. Segundo D'Holbach, unicamente o temor suscitado por poderes imaxinarios é o responsábel da actitude relixiosa.
Crenzas e supersticións
A superstición á unha actitude consistente na crenza de que certas prácticas ou feitos observados están en relación cun certo desenvolvemento do porvir, sen que se dea ningunha explicación de causa e efecto. Porén, en certas supersticións poden aparecer perigos reais, que contribúen a evitalos. Así, un aspecto maléfico e misterioso pode atribuírse ás montañas inhóspitas, ou aos ríos perigosos, porque individuos que alí foron non volveron, sen que se coñezan as circunstancias exactas da súa desaparición. Este tipo de superstición tende e desaparecer coa diminución de espazos inexplorados, pero era aínda frecuente, por exemplo, na Europa do século XIX.
Crenzas e ciencia
Así, se os mecanismos cognitivos que rexen a adhesión ás teorías científicas dun utilizador son as que son aplicábeis a toda crenza en tanto que disposición a actuar, a aplicación da xestión científica rigorosa impulsa ao individuo a abandonar calquera tendencia a rexeitar a dúbida. Bertrand Russell introduciu neste sentido a noción de "emoción" da crenza, que segundo el debe rexeitarse na epistemoloxía:
Río da Cruz, Landoi, Cariño
Río da Cruz é un lugar da parroquia de Landoi no concello Coruñés de Cariño na comarca do Ortegal. No tiña habitantes no ano 2008 segundo datos do Instituto Galego de Estatística, o que supón unha diminución con relación ao ano 1999 cando tiña 6 habitantes.
Mar Morto
Características
miniatura|200px|Afundir no Mar Morto é mesmo difícil! Cunha superficie de aproximadamente 1.050 km², é alimentado polo río Xordán e baña a Xordania, Israel e a Cisxordania. En 50 anos, o Mar Morto perdeu un terzo da súa superficie, en gran parte por causa da explotación excesiva do seu afluente, única fonte de auga doce da rexión.
O Mar Morto ten ese nome debido ao feito de que a cantidade de sal das súas augas, que é dez veces maior que a dos océanos, impide calquera forma de vida. A "auga" é un cóctel de sales moi diferente do sal dun océano normal. Os peixes traídos polo río Xordán, ao caeren no mar, morren instantaneamente. Apenas algunhas bacterias e plantas que fican nas marxes conseguen sobrevivir alí. A título de comparación, nos océanos, o número de gramos de sal por cen mililitros de auga non pasa de tres, mentres que no Mar Morto esa taxa é de 30 a 35 gramos de sal por 100 ml de auga.
Parque natural de Montesinho
Nas raias galega e zamorana están continuos a este parque as zonas especiais de conservación (ZEC) da Pena Maseira e da serra da Culebra. De feito a Pena Maseira galega foi declarada como ZEC tamén coa finalidade de consolidar este parque portugués.
Flora
Outra son os lameiros, ou zonas de pastoreo de montaña, e que adoitan estar preto das zonas de ribeiras. Nestas áreas de alta diversidade dominan especies de gramíneas e trevos, pero aparecen outras máis infrecuentes como as orquídeas, p.ex. Serapias lingua, ou outras como Dactilorrhyza maculata ou Paradisea lusitanica.
Fauna
Destaca por ser a área portuguesa con máis poboación do lobo (Canis lupus), e das máis significativas da península, xunto con Zamora, para a súa conservación. No parque están presentes poboacións de veados (Cervus elaphus), corzos (Capreolus capreolus) e gatos bravos (Felis silvestris). Do mesmo xeito, é un parque cunha alta riqueza de fauna acuática e de ribeira, como as dos ríos Sabor e Tua. Están presentes especies como a rata de auga (Arvicola terrestris), o auganeiro (Galemys pyrenaicus), as londras (Lutra lutra) ou os morcegos grandes de ferradura (Rhinolophus ferrumequinum). Nos ríos pódense atopar as troitas de río Salmo trutta, Rutilus arcasii, Chondrostoma arcasii, Chondrostoma duriense, Cobitis calderoni e as ameixas perlíferas de río (Margaritifera margaritifera).
Entre os endemismos de insectos están as bolboretas Lycaena virgaureae, Brenthis daphne, Boloria dia e Aphantopus hyperanthu.
Patrinomio civil
Entre a arquitectura popular cabe destacar os pombais, os muíños, as forxas ou as pontes romanas.
Lei potencial
onde a é a constante de proporcionalidade, e k un expoñente constante.
Nintendo Entertainment System
Historia
A resto da década, Nintendo foi o incontestable líder no mercado de xogo American e Xaponés, e os seus títulos de xogo romperon récords de vendas. Mais, a consola non acadou o mesmo nivel de éxito no resto do mundo occidental. En Europa e Australia, o sistema foi dividido en dúas rexións separadas de mercado (A e B). Mattel tomou a distribución na rexión A, a que consistía no Reino Unido, Australia, e Italia. A distribución na rexión B, consistía no resto do continente Europeo, foi tomado por varias diferentes compañías, con Nintendo responsable da distribución da maioría dos cartuchos.
Stéphane Hessel
Stéphane Frédéric Hessel, nado en Berlín o 20 de outubro de 1917 e finado o 27 de febreiro de 2013, foi un diplomático e embaixador alemán nacionalizado francés en 1937. Combatente da Resistencia francesa durante a Segunda Guerra Mundial e un dos redactores da Declaración Universal dos Dereitos Humanos de 1948, volveu adquirir sona nos derradeiros anos da súa vida con motivo da publicación do ensaio Indignez-vous!, publicado en galego co título de Indignádevos! pola editorial Factoría K de libros.
Metabolismo
Tipos de metabolismo
Os tipos de metabolismos poden clasificarse de diversas maneiras: A maior diversidade de metabolismos atópase entre os procariotas, entre os que atopamos todos os tipos de metabolismo dependendo das especies, e mesmo algunhas especies son moi versátiles e poden cambiar de metabolismo segundo as circunstancias.
Catabolismo
O catabolismo é o conxunto de procesos metabólicos que degradan as moléculas para liberar enerxía e obter outras moléculas máis simples. No catabolismo degrádanse as moléculas grandes noutras máis pequenas. Estes procesos inclúen a degradación e oxidación das moléculas dos alimentos, e as reaccións que reteñen a enerxía do Sol. O propósito destas reaccións catabólicas é fornecer enerxía, moléculas con capacidade redutora (poder redutor) e compoñentes que se necesitan nas reaccións anabólicas. A natureza destas reaccións catabólicas difire dunha especie a outra. Porén, estas diferentes formas de catabolismo dependen de reaccións de oxidación-redución que implican a transferencia de electróns desde moléculas doantes (como as moléculas orgánicas, auga, amoníaco, sulfuro de hidróxeno e ións de ferro), a aceptores de ditos electróns como o oxíxeno, o nitrato ou o sulfato.
Pierre Curie
Traxectoria
Obtivo o premio Nobel de Física coa súa muller Marie Curie, outra famosa física, en 1903 en recoñecemento dos extraordinarios servizos prestados en conxunto nas súas investigacións sobre a radiación descuberta polo profesor Henri Becquerel.
Metabolismo
Proteínas
A capacidade dos organismos de sintetizar os 20 aminoácidos proteinoxénicos é diversa. As bacterias e as plantas poden sintetizar os 20, pero os mamíferos poden sintetizar só 10. Os outros denomínanse aminoácidos esenciais e deben obterse dos alimentos. Todos os aminoácidos son sintetizados a partir de intermediarios da glicólise e o ciclo de Krebs. O nitróxeno obtense do ácido glutámico e a glutamina. A síntese de aminoácidos depende da formación do alfa-cetoácido apropiado, que despois é transaminado para formar un aminoácido.
Xenobióticos e metabolismo redutor
Un problema relacionado cos organismos aeróbicos é o estrés oxidativo. Porén, unha bacteria estresada podería ser máis efectiva para a degradación destes contaminantes.
John P. Marquand
Traxectoria
Converteuse nun escritor prolífico e exitoso en revistas populares como Saturday Evenint Post. A mediados dos anos 30, Marquand comeza a publicar unha serie de novelas satíricas sobre a vida norteamericana, centradas en Nova Inglaterra, a primeira foi The Late George Apley (1937) unha sátira da clase alta bostoniana que gañou o premio Pulitzer (1938), outras novelas foron Wickford Point (1939), H.M. Pulham, Esquire (1941), So Little Time (1941) e Point of No Return (1949), retrato satírico do antropólogo de Harvard W. Lloyd Warner. Entre 1937 ata 1960 foi un dos novelistas máis populares dos Estados Unidos, hoxe está case esquecido, e tan só se lembra por unha serie de novelas de detectives centradas no personaxe ficticio de Mr. Moto, a primeira foi Your Turn, Mr. Moto(1935) e que protagonizou Peter Lorre.
Samuel Larsen
Samuel Peter Acosta Larsen, nado o 28 de agosto de 1991, é un cantante e actor estadounidense. O 21 de agosto de 2011, Larsen gañou o programa The Glee Project da canle Oxygen, o que lle permitiu formar parte do elenco da serie Glee de Fox, interpretando o papel de Joe Hart. Larsen tamén foi membro do grupo Bridges I Burn.
Primeira división española 1956/57
A tempada 1956/57 da Primeira división española de fútbol, que foi a 26ª edición do campionato, disputouse entre o 9 de setembro de 1956 e o 21 de abril de 1957.
Saefes
miniatura|Mapa dos principais pobos ibéricos proto-históricos. Os saefes (ou sefes,ou ofis, do grego όφις, de onde tamén Ophiussa, terra das serpes) foron un pobo da Idade de Ferro que habitou o sur de Galiza e Portugal e que, mesturándose cos oestrimnios, deu orixe ao pobo galaico. Esta teoría, defendida por Adolf Schulten e secundada por varios compoñentes da Xeración Nós, está actualmente case desbotada por completo por afirmar que a cultura galaica xurdiu como unha lenta evolución da poboación indíxena e non por mor de invasións de pobos centroeuropeos.
Orixe
A primeira referencia á súa presenza en Galiza achámola no poema de Rufo Festo Avieno, Ora maritima, (146 a 155) cando falando dos oestrimnios (loca et arva Oestrymnios habitantibus), narra como estes foron expulsados das súas terras por unha invasión de serpes:
Unidade imaxinaria
Ó ser unha expresión numérica non ten dimensións físicas.
Andrade, Aríns, Santiago de Compostela
Andrade é un lugar da parroquia do Aríns no concello coruñés de Santiago de Compostela na comarca de Santiago. Tiña 98 habitantes no ano 2010 segundo datos do Instituto Nacional de Estadística, dos cales 50 eran homes e 48 eran mulleres.
Primeira división española 1954/55
Trofeo Pichichi
Juan Arza, con 29 goles, converteuse no primeiro futbolista do Sevilla FC en conseguir o Trofeo Pichichi como máximo goleador da Primeira División de España.
As Mariñás, Burgás, Xermade
As Mariñás é un lugar da parroquia de Burgás, no concello lugués de Xermade na comarca da Terra Chá. Segundo o IGE, en 2019 tiña 6 habitantes (3 homes e 3 mulleres).
Espasa-Calpe
Espasa-Calpe foi unha editorial española que existiu durante boa parte do século XX.
Historia
Naceu en 1925 da unión de dúas editoriais: Calpe, fundada en 1918 por Nicolás María de Urgoiti, e Espasa, fundada en 1860 por Pablo e José Espasa Anguera.
Espasa-Calpe continuu existindo ata que en 1991 fue adquirida polo Grupo Planeta, que pagou por ela a cifra de 15.000 millóns de pesetas da época. Desde entón pasou a formar parte do grupo Planeta, aínda que mantendo a súa identidade como editorial «Espasa».
Guerra civil angolana
A contenda comezou polo rexeitamento do MPLA e da FNLA a compartiren o poder, arrastrando logo á UNITA, pero perpetuouse polo apoio internacional a cada un de ambos os bandos, e retomou na súa segunda fase —despois da retirada cubana— pola negativa de Jonás Savimbi a aceptar os resultados electorais de 1992. A guerra terminou só tras da morte deste, deixando polo menos 3 500 mortos, catro millóns de refuxiados e uns 100 000 mutilados, especialmente polas minas antipersoa.
Identidade de Euler
Demostración
e posto que cos(π) = -1 e sen(π) = 0, obtemos que
e polo tanto
Importancia desta identidade
Houbo un debate substancial no campo da filosofía das matemáticas sobre o "significado real" ou o "significado profundo" debido a que inclúe múltiples constantes e operacións. Algúns afirman que describe propiedades cognitivas dunha mente - e advocan pola cognitividade das matemáticas. No outro extremo, afirman que representa o consenso racional entre os matemáticos ou simplemente é unha proba da realidade física do universo e a álxebra e unha consecuencia da súa estrutura. Segundo isto, a fórmula non sería só salientable, senón divina.
Primeira división española 1953/54
Trofeo Pichichi
Na súa primeira tempada na Primeira División Española, o madridista Alfredo Di Stéfano foi o máximo goleador do torneo, proclamándose así gañador da segunda edición do Trofeo Pichichi do Diario Marca.
Mar Tirreno
miniatura|Localización do Mar Tirreno
As Testas, Burgás, Xermade
As Testas é un lugar da parroquia de Burgás, no concello lugués de Xermade na comarca da Terra Chá. Segundo o IGE, en 2019 tiña 13 habitantes (7 homes e 6 mulleres).
Rádio e Televisão de Portugal
Historia da Radiodifusão Portuguesa
Con todo, o primeiro paso para a súa constitución xa fora dado en 1930, cando dun decreto que creou, na dependencia dos CTT, a Dirección dos Servizos Radio tranvías, autorizando, en simultáneo, a adquisición das primeiras emisoras de onda media e onda curta en Portugal.
Historia da Radiotelevisão Portuguesa
Por iniciativa do Goberno, a constitución da RTP - Radiotelevisão Portuguesa, SARL, ten lugar o 15 de decembro de 1955. Tratábase, por tanto dunha sociedade anónima, con capital repartido entre o Estado, emisoras de radiodifusión privadas e particulares.
Máis tarde, dúas canles rexionais iniciaron a súa actividade nos arquipélagos dos Azores e de Madeira, na década de 70:
En 1976 a RTP inaugura novas instalacións situadas na Avenida 5 de Outubro, en Lisboa.
O día 10 de xuño de 1992 iniciáronse as transmisións da RTP Internacional.
O día 7 de xaneiro de 1998 iniciáronse as emisións regulares da RTP África, destinada aos habitantes dos países lusófonos, como Angola, Cabo Verde, Guinea-Bissau, Mozambique e San Tomé e Príncipe.
Planeta
Historia da observación dos planetas
Dende a prehistoria e ata o comezo da astronomía con telescopios, os planetas coñecidos eran Mercurio, Venus, Marte, Xúpiter e Saturno xa que son visibles a simple vista.
Descubrimento de planetas con telescopio
En 1801 o italiano Giuseppe Piazzi descubriu un obxecto de pequeno tamaño entre Marte e Xúpiter que foi denominado Ceres pola deusa romana da agricultura, as colleitas e a fecundidade, situándose na tradición de empregar nomes de deidades romanas. De xeito similar a Urano, orixinariamente intentouse engadir un "apelido" en honra a un monarca do país do descubrimento, algo que foi rexeitado. En Grecia chámase Deméter, a equivalente grega de Ceres. Este obxecto foi considerado planeta ata mediados do século XIX, cando se descubriu que estaba nun cinto con outros asteroides.
Esquemas comunicativos
A comunicación é o resultado da emisión dunha mensaxe codificada a un receptor que a interpreta. Os elementos participantes da comunicación comunmente aceptados son o emisor, receptor, mensaxe, código, canle, ruído, realidade referencial ou contexto. Así a todo, non é esta a única perspectiva para definirmos o acto de nos comunicarmos:
Fósforo (elemento)
O fósforo (P) é o elemento número 15 da táboa periódica; isto é, ten 15 protóns no seu núcleo, e, en estado neutro, outros tantos electróns. É un non metal multivalente pertencente ao grupo do nitróxeno, que se atopa na natureza combinado en fosfatos inorgánicos e en organismos vivos, pero nunca en estado nativo. É moi reactivo e oxídase espontáneamente en contacto có osíxeno atmosférico emitindo luz, dando nome ao fenómeno da fosforescencia.
A Torre, Burgás, Xermade
A Torre é un lugar da parroquia de Burgás, no concello lugués de Xermade na comarca da Terra Chá. Segundo o IGE, en 2019 tiña 2 habitantes, 2 homes.
Sociolingüística
A sociolingüística é unha rama da socioloxía e da lingüística que estuda a relación entre a lingua e a sociedade.
Historia
Pioneiros como Uriel Weinreich, Charles Ferguson e Joshua Fishman chamaron a atención sobre unha serie de fenómenos interesantes, tales como a diglosia e os efectos do contacto lingüístico.
Sindicato
Xeralmente o termo é aplicado ao sindicato obreiro, formado polo proletariado industrial, pero tamén pode referirse a outros grupos, como o sindicato campesiño, que agrupa os traballadores do campo, o sindicato agrícola, que agrupa sobre todo os grandes propietarios rurais, o sindicato patronal, ou agrupación de empresarios para defender os seus intereses, e o sindicato de estudantes, que agrupa fundamentalmente estudantes universitarios.
Ana Belén García Vidal
Traxectoria
Licenciada en Filoloxía hispánica. Traballou nun despacho de avogados. Foi concelleira do PP en Noia entre 2015 e 2019. En 2020 tomou posesión como deputada no Parlamento de Galicia para substituír a Beatriz Mato Otero.
Educación y Descanso
As áreas cubertas por EyD agrupábanse da seguinte forma:
Saturno
Estrutura interna
Por outro lado, e ao igual que Xúpiter e Neptuno, Saturno irradia máis calor ao exterior do que recibe do Sol. Unha parte desta enerxía está producida por unha lenta contracción do planeta que libera a enerxía potencial gravitacional producida na compresión. Este mecanismo denomínase mecanismo de Kelvin-Helmholtz. A calor extra xerada prodúcese nunha separación de fases entre o hidróxeno e o helio relativamente homoxéneos que se están a diferenciar dende a formación do planeta, liberando enerxía gravitacional en forma de calor.
Satélites de Saturno
Nestes momentos coñécense sesenta e dúas lúas do planeta, das que xa foron nomeadas cincuenta e tres, e outras nove agardan nome definitivo.
Sistema de aneis
miniatura|Vista dos aneis en cor verdadeira obtida pola misión Cassini. A característica máis notábel de Saturno son os seus aneis, que deixaron moi perplexos os primeiros observadores, incluído Galileo. O seu telescopio non era tan potente como para revelar a verdadeira natureza do que observaba e, por erro de perspectiva, creu que se trataba de dous corpos independentes que flanqueaban o planeta. Poucos anos despois, Saturno presentaba os aneis de perfil, e Galileo quedou moi sorprendido pola brusca desaparición dos dous hipotéticos compañeiros do planeta. Por fin, a existencia do sistema de aneis foi determinada por Christiaan Huygens en 1659, coa axuda dun telescopio máis potente.
Os aneis de Saturno esténdense no plano ecuatorial do planeta dende os 6 630 km aos 120 700 km por riba do ecuador de Saturno e están compostos de partículas con abondosa auga xeada. O tamaño de cada unha das partículas varía dende partículas microscópicas de po até rochas duns poucos metros de tamaño. O elevado albedo dos aneis mostra que estes son relativamente modernos na historia do Sistema Solar. Nun principio críase que os aneis de Saturno eran inestábeis ao longo de períodos de decenas de millóns de anos, outro indicio da súa orixe recente, mais os datos enviados pola sonda Cassini suxiren que son moito máis antigos do que se pensaba nun principio. Os aneis de Saturno posúen unha dinámica orbital moi complexa presentando ondas de densidade, e interaccións cos satélites de Saturno (especialmente cos denominados satélites pastores). Ao estar no interior do límite de Roche, os aneis non poden evolucionar cara á formación dun corpo maior.
Até os anos 1980 a estrutura dos aneis explicábase por medio das forzas gravitacionais exercidas polos satélites próximos. As sondas Voyager atoparon, porén, estruturas radiais escuras no anel B chamadas cuñas radiais (en inglés: spokes) que non podían ser explicadas deste xeito xa que a súa rotación arredor dos aneis non era consistente coa mecánica orbital. Considérase que estas estruturas escuras interactuar co campo magnético do planeta, xa que a súa rotación sobre os aneis seguía a mesma velocidade que a magnetosfera de Saturno. Non obstante o mecanismo preciso da súa formación aínda descoñécese. É posíbel que as cuñas aparezan e desaparezan estacionalmente.
«Tanto o novo anel coma as estruturas inesperadas do L dannos unha importante pista de como as lúas poden lanzar pequenas partículas e esculpir os seus propios ambientes locais», dixo Matt Hedman, un investigador asociado á Universidade Cornell en Ithaca, Nova York.
Nintendo 64
A Nintendo 64, comunmente chamada N64, é a terceira videoconsola de ámbito doméstico deseñada por Nintendo. A N64 viu a luz o 23 de xuño de 1996 no Xapón, en 29 de setembro de 1996 aparece en América do Norte, e o 1 de marzo de 1997 sae a venda en Europa e Australia. O seu lanzamento no Xapón e en América do Norte foi acompañado de só dous videoxogos, (Super Mario 64 e PilotWings 64) mentres que no seu lanzamento en Europa saíu tamén outro videoxogo máis, Star Wars: Shadows of the Empire (o cal fora xa lanzado a venda nos países nos que xa se vendía a N64).
A N64 foi presentada en público por primeira vez o 24 de novembro de 1995 como Nintendo Ultra 64 na 7.ª edición do Festival Anual de Software Shoshinkai, no Xapón. As primeiras fotos da presentación foron publicadas no web por Game Zero magazine dous días despois do evento. Ás poucas semanas o recentemente inaugurado website Nintendo Power facía un seguimento oficial da consola, que continuaría no número 85 da súa versión impresa.
Saturno
Saturno nas diversas culturas
A cultura chinesa e xaponesa designan a Saturno como a estrela da terra dentro do esquema tradicional oriental de utilizar cinco elementos para clasificar os elementos naturais.
Primeira división española 1950/51
A tempada 1950/51 da Primeira división española de fútbol, que foi a 22ª edición do campionato, disputouse entre o 10 de setembro de 1950 e o 22 de abril de 1951.
Xenxo de Roma
No Martiroloxio Romano, no 25 de agosto pódese ler:
Luis de León
Foi un dos escritores máis destacados da segunda metade do Renacemento español, xunto a Fernando de Herrera, Juan de la Cruz, Tareixa de Xesús, Francisco de Aldana ou Alonso de Ercilla. A súa poesía orixinal trata fundamentalmente de moral cotiá, excepto un número pequeno de odas de temática estritamente relixiosa. Todas elas tratan sobre o que debe facer o home para acadar a harmonía e o xusto medio como fin do individuo, algo que se poderá conseguir coa busca de Deus.
Ada Lovelace
Máquina analítica de Charles Babbage
En 1843, Ada Lovelace traduciu ao inglés un artigo sobre a máquina analítica de Babbage de Luigi Menabrea (enxeñeiro militar italiano que máis tarde chegaría a primeiro ministro de Italia) para a revista científica Scientific Memoirs. Cando llo comunicou a Babbage, este sorprendeuse de que ela mesma non tivera escrito o artigo orixinal, ao que ela replicou que nin se lle pasara pola cabeza (por aquela época as mulleres no adoitaban publicar artigos científicos). Babbage suxeriulle entón que agregase unhas notas ao artigo. Nestas "notas de tradutora", que só firmou coas súas iniciais por medo a ser censurada polo feito de ser muller, descríbense as súas tres maiores achegas:
Filmes de Kirguizistán propostos ó Óscar ó mellor filme internacional
Kirguizistán presentou filmes para o Óscar ó mellor filme internacional dende o ano 1999. O premio é concedido anualmente pola Academia das Artes e das Ciencias Cinematográficas dos Estados Unidos de América a unha longametraxe producida fóra dos Estados Unidos e cuxo diálogo estea principalmente nunha lingua diferente do inglés. O galardón foi creado para a 28ª edición dos premios, sucedendo os premios honoríficos non competitivos que se presentaron entre 1947 e 1955 en recoñecemento dos mellores filmes en lingua estranxeira estreados nos Estados Unidos.
Taxonomía de Bloom
A taxonomía de Bloom é unha clasificación dos obxectivos do proceso educativo elaborada polo pedagogo estadounidense Benjamin Bloom que distingue tres dominios ("categorías") de actividades educativas e seis niveis xerárquicos de comportamento intelectual.
Mega Drive
miniatura|280px|dereita|Modelo orixinal da Sega Mega Drive, versión europea. miniatura|280px|dereita|Sega Mega Drive II, versión europea. A Sega Mega Drive, coñecida en diversos territorios de América como Sega Genesis, é unha videoconsola de 16 bits producida por Sega. Forma parte da cuarta xeración de videoconsolas e competiu no mercado contra a SNES de Nintendo. Foi comercializada en 1988 no Xapón como Mega Drive e en 1989 en Norteamérica como Genesis. En 1990, foi distribuída en Europa como Mega Drive por Virgin Mastertronic, Ozisoft en Australasia e Tec Toy no Brasil. En Corea do Sur foi distribuída por Samsung co nome Super Gam*Boy e posteriormente Super Aladdin Boy.
Desenvolvemento
O primeiro nome que Sega pensou para a nova videoconsola foi MK-1601, mais decidiu utilizar o nome de "Sega Mega Drive". "Mega" tiña a connotación de superioridade, e "Drive" tiña a de velocidade e poder. Recibiron ese nome as versións da consola no Xapón, Europa, Asia, Australia e o Brasil. O nome nos Estados Unidos trocouse polo de Genesis debido a unha disputa pola marca rexistrada, mentres que a versión de Corea do Sur foi chamada Super Gam*Boy (삼성수퍼겜보이) e Super Aladdin Boy (transliteración de 수퍼알라딘보이; esta foi a versión coreana da Mega Drive 2). Esas consolas foron autorizadas e distribuídas por Samsung.
A posta á venda en Europa
A posta á venda foi o 30 de novembro de 1990 no Reino Unido, a un prezo de 189,99 libras. O primeiro envío do Reino Unido de 30.000 unidades foi vendido aos distribuidores Comet, Dixons, Rumbelows e Toys R Us (Foulger, 2000).
A posta á venda en Norteamérica e desenvolvemento adicional
En menos dun ano, en 1993, Sega puxo á venda unha versión redeseñada da consola cun novo prezo máis reducido. Compactando o sistema de chip interno nun máis reducido, cunha placa nai unificada, Sega reduciu radicalmente o tamaño do sistema e baixou os custos de produción simplificando o proceso de montaxe e reducindo o número de circuítos integrados que cada unidade precisaba.
A Wondermega/X'eye
Wondermega (chamada X'eye en norteamérica), é unha combinación da Mega Drive e Mega-CD vendida por Victor (coñecido coma JVC fóra do Xapón) que nunca saíu á venda en Europa.
LaserActive de Pioneer con módulo de Mega Drive
Un módulo de NEC, o PAC-N1, deulle á unidade a capacidade de reproducir xogos de Turbografx 16. A adición dun dos dous módulos tamén facía a unidade compatíbel cos controis da Sega e da NEC. Un módulo máis tardío posto á venda por Pioneer, permitía o seu funcionamento como unha completa máquina de Karaoke.
CPU
A idea de que a máquina redeseñada non ten Z80 provén dos informes de incompatibilidade entre eses modelos e o Power Base Converter, que permite a compatibilidade coa Sega Master System, pero o verdadeiro factor impeditivo é a forma do dispositivo. O redeseñado porto de cartucho está situado adiante de máis no sistema para se poder conectar un Power Base Converter sen retirar antes a carcasa de plástico.
Memoria
RAM secundaria: 8 KB
Son
Chip de son secundario: Texas Instruments SN76489
Lingua akhvakh
O akhvakh é unha lingua caucásica do subgrupo andi do grupo avar-ando-dido que se fala en Daguestán (Rusia) e en Acerbaixán
Manuel Díaz González (guerrilleiro)
Orixes
Alí Manuel desempeñou diversos traballos ata que conseguiu un emprego como chofer do arcebispo de Santiago de Cuba, o tamén galego Enrique Pérez Serantes. Nesa cidade estaba Frank País comandando o Movemento do 26 de xullo, que loitaba contra a ditadura de Fulgencio Batista, polo que eran frecuentes as detencións a mozos sospeitosos de pertencer ao movemento e non foi difícil para Manuel Díaz adoptar conciencia política. Ademais seus irmáns xa militaban no grupo insurxente.
Despois do triunfo da Revolución
Tras o triunfo da Revolución, Fidel chamouno ao seu encontro e púxolle como misión ir a Checoslovaquia a estudar a carreira militar. Partiu en 1960 e ao seu regreso foi nomeado Xefe de I Brigada de Artillería de Campaña e, durante a crise dos mísiles, ascendido a comandante. Foi elixido membro do Comité Central do Partido Comunista de Cuba no seu I Congreso, e formou parte de dito comité dúas décadas.
Ánxela Loureiro
Ánxela Loureiro Fernández, nada en Ferrol en 1956, é unha mestra e escritora galega de literatura infantil e xuvenil. Cultiva diferentes xéneros literarios: teatro, novela, poesía e guión cinematográfico. Exerceu a docencia en colexios e institutos de Ferrol e o Centro de Formación e Recursos.
Traxectoria
A súa profesión de mestra fai que colabore con relatorios e obradoiros en diversos foros educativos, que escriba artigos en revistas de carácter didáctico, que participe na elaboración de libros de texto ou que publique libros para o profesorado como Canción para o ano onde convida a que se utilice a música popular nas aulas. No eido educativo, ademais, impulsa a recuperación dos xogos tradicionais musicais e defende a súa incorporación nas aulas como elementos de socialización.
Ramiro Valdés Menéndez
Ostenta desde 1976 o grao militar honorífico de Comandante da Revolución ademais do título de Heroe da República de Cuba. Foi vicepresidente do Consello de Estado e do Consello de Ministros de Cuba dende 2009 a 2019. No VI Congreso do PCC, foi ratificado como membro do Buró Político.
Pirámide de Zoser
A continuación, e tras outra porta falsa, hai un patio amplo con dúas construcións enigmáticas que talvez representan as fronteiras norte e sur do treito entre as que o faraón debía realizar a carreira simbólica durante a cerimonia Sed.
Kom Ombo
Descrición
Nos santuarios vense decoracións semellantes ás da fachada. No corredor interno da esquerda están representadas as divindades do Nilo. Hai tamén figuras alegóricas dos distintos territorios agrícolas. Na parte norte hai cartuchos de Nerón e de Vespasiano. Vense representadas tamén todas as fases da construción do templo e as técnicas usadas, así como un grupo de instrumentos cirúrxicos, xa que o templo acollía doentes. No chan, no exterior do santuario, ficaron gravados taboleiros de xogos para matar o tempo.
Ao norte do templo de Kom Ombo hai unhas ruínas coptas e outro templo dedicado a Sobek construído polo emperador Caracalla.
Divisións administrativas de Francia
Divisións
Francia está dividida administrativamente como segue :
Resistencia múltiple a fármacos
Prevención da aparición de resistencia antimicrobiana
Para limitar o desenvolvemento de resistencia a antimicrobianos, suxeriuse o seguinte:
La Lisa
Goberno
O goberno exércese dende a Asemblea Municipal do Poder Popular, que é o maior organismo local do poder do Estado e, por conseguinte, está investida da máxima autoridade para o exercicio das funcións estatais na súa delimitación.
Estatua da Liberdade
Obras de restauración durante os anos 1980
A estrutura interna do brazo dereito (o que mantén erguido sostendo o facho) foi reconstruída. No momento da construción da estatua, o brazo fora desprazado 46 centímetros á dereita e cara a adiante con relación á estrutura central de Eiffel, mentres que a cabeza fora desprazada 0,61 cm á esquerda, o que estivera pondo en perigo o armazón. Crese que Bartholdi tomaría esta decisión sen consentimento de Eiffel logo de ver que o brazo e a cara estaban demasiado próximos. Os enxeñeiros consideraron os traballos de reforzo de 1937 como insuficientes, e engadiron unha suxeición diagonal en 1984 e 1986 para facer o brazo estruturalmente máis sólido.
As consecuencias dos atentados do 11 de setembro de 2001
miniatura|A Estatua da Liberdade e, en segundo plano, as «torres xemelgas» do [[World Trade Center antes de derrubarse.]] Nun principio era posible visitar o interior da estatua. Os visitantes chegaban por transbordador á illa da Liberdade, xeralmente desde Battery Park, e tiñan a oportunidade de ascender a través da única escaleira de caracol no interior da estrutura metálica. Unhas trinta persoas podían ascender os 354 chanzos que conducen á cabeza da estatua e á súa coroa. Desde alí era posible apreciar unhas vistas do porto de Nova York, aínda que non o skyline de Manhattan, contrariamente á crenza popular. Isto explícase polo feito de que a cara da estatua está orientada cara ao océano Atlántico e Europa, non cara ao leste. Ademais, a vista foi restrinxida parcialmente dado que as 25 fiestras da coroa son máis ben pequenas e a maior delas só ten 46 centímetros de altura. Cando a estatua estaba exposta ao sol, era frecuente que a temperatura dentro do monumento fose moi elevada. No entanto, isto non desanimaba os turistas, que debían esperar tres horas máis ou menos para acceder ao recinto da estatua, sen contar a espera no transbordador e no portelo de venda de billetes.
O 4 de agosto de 2006, Fran P. Mainella, directora do Servizo de Parques Nacionais, nunha carta ao congresista por Nova York Anthony D. Weiner, declarou que a coroa e o interior da estatua permanecerían pechados indefinidamente. A carta indicaba que «a actual regulamentación dos accesos reflicte unha estratexia de dirección responsable cos mellores intereses de todos os nosos visitantes». Con todo, nos últimos anos estanse producindo múltiples iniciativas para reabrir a estatua ao público e permitir o acceso á coroa. Así, no mesmo ano 2006, un proxecto de lei (S. 3597) tramitouse no Senado propondo o seu acceso ao público, en xullo de 2007 propúxose unha medida similar na Cámara de Representantes, e en xullo de 2008 xurdiron noticias sobre estudos do Servizo Nacional de Parques para reformar os accesos á estatua que permitan a entrada ao público. O 23 de xaneiro de 2009, Ken Salazar, Secretario do Interior baixo a presidencia de Barack Obama, declarou que estaba considerando a reapertura do acceso á coroa da Estatua aos turistas, e o 8 de maio Salazar anunciou nunha entrevista nun programa televisivo que a coroa volveríase a abrir ao público o 4 de xullo de 2009. Finalmente o interior da estatua e o acceso á coroa reabríronse ao público o día anunciado, aínda que por motivos de seguridade o acceso quedou restrinxido a un máximo de 240 turistas ao día en grupos dun máximo de 10 persoas de cada vez.
O acceso ao público volveu pecharse por completo o 9 de agosto de 2010 para acometer unhas obras de instalación de novas escaleiras a proba de incendios, ascensores e saídas de urxencia, cun orzamento de 26 millóns de dólares. Esta intervención, que xa estaba planificada, acelerouse tras unha falsa alarma de incendio en xullo, que puxo de manifesto a insuficiencia da escaleira de caracol como única saída de urxencia existente.
Réplicas
Entre as principais réplicas francesas do monumento, atopamos a da île aux Cygnes (illa dos Cisnes) en París, cunha altura de 11,50 m, que se erixe no extremo situado río abaixo da illa (situada no Sena), á altura do pont de Grenelle, cerca do antigo taller de Frédéric Auguste Bartholdi. Hai tamén unha réplica en Colmar, inaugurada en 2004 na entrada norte da cidade, conmemorativa do centenario da morte de Bartholdi. Coas súas tres toneladas de peso e doce metros de altura, a Miss Liberty de Colmar excede en cincuenta centímetros á súa irmá máis vella parisiense da île aux Cygnes, ata entón a máis grande de Francia, o que a converte tamén na réplica auténtica máis grande do mundo da Estatua da Liberdade. Existe tamén en Barentin, no Sena Marítimo, unha copia en poliéster de 13,5 m e 3,5 t de peso, utilizada na película de 1965 Le Cerveau (O Cerebro), de Gérard Oury.
Salvator Mundi (Leonardo)
Versións e poxa
O 15 de novembro de 2017 foi poxada en Nova York por un prezo récord de 450,3 millóns de dólares, converténdose na obra de arte máis cara vendida nunha poxa. A casa de poxas Christie's estimara que a obra sería vendida por 100 millóns de dólares.
Museo Paul Tétar van Elven (Delft)
O Museo Paul Tétar van Elven é unha pinacoteca situada no número 67 da rúa Koornmarkt, ao pé da canle Neuwe Delft, da cidade surholandesa de Delft, nos Países Baixos.
Demografía de Europa
Esperanza de vida
O continente caracterízase por unha grande importancia do sector terciario o que nos leva a un proceso de urbanización importante no que máis do 77 % da poboación vive en cidades. Estes núcleos na súa maioría son de tamaño pequeno e medio. Pero tamén se dan casos de grandes aglomeracións urbanas coma a de Londres ou Madrid.
Mastaba
O pozo
Unha vez enterrado o finado, tapiábase o corredor horizontal e cegábase o pozo con entullos.
Batalla de Arras
Os esforzos iniciais centráronse entre Vimy ao noroeste e Bullecourt ao sueste. As tropas canadenses, australianas e británicas combinadas lograron certos avances, pero sen poder furar as defensas xermanas. Nos días posteriores producíronse pequenos ataques para consolidar as posicións acadadas. Aínda que territorialmente houbo poucos cambios, ambos bandos sufriron severas baixas.
Diogo Cão
Nas artes
Imprimíuse un billete de 1 angolar da Provincia Ultramarina de Angola, así como selos da metrópole e das colonias coa súa imaxe.
Esteiro, Muros
Santa Mariña de Esteiro é unha parroquia que se localiza no leste do concello de Muros. Segundo o IGE en 2013 tiña 2.036 habitantes (985 homes e 1.051 mulleres) distribuídos en 15 entidades de poboación, o que supón unha diminución en relación ao ano 1999 cando tiña 2.273 habitantes.
Historia
A primeira noticia escrita sobre a parroquia é do ano 1607, motivada pola visita do Cardeal de Santiago Jerónimo del Hoyo en que se refire ao lugar como Santa Mariña e cita que daquela tiña 29 fregueses (uns 150 habitantes), mentres que Tal (parroquia lindeira da que Esteiro deixou de ser anexo en 1956) tiña 32 veciños.
Piñeiro, Mugardos
San Xoán de Piñeiro é unha parroquia que se localiza no leste do concello de Mugardos. Segundo o INE en 2018 tiña 465 habitantes (241 mulleres e 224 homes) distribuídos en 11 entidades de poboación, o que supón unha diminución en relación ao ano 1999 cando tiña 621 habitantes.
Ten unha extensión de 1,28 km², cunha densidade poboacional de 357,81 hab./km². Limita polo leste coa parroquia de Limodre (Fene) polo oeste coa parroquia de Franza, polo norte coa vila do Seixo, e polo sur coa vila de Barracido (Ares).
Número dual
Moitas linguas semíticas tamén posúen un número dual. Por exemplo, en árabe estándar todos os nomes poden declinarse en singular, plural ou dual. Tamén o manteñen o esloveno, o sórabo etc., aínda que en certas linguas só se aplica en cousas que naturalmente son pares, como as mans ou os ollos: por exemplo, en bretón, ao lagad ("o ollo", singular), an daoulagad ("os [dous] ollos [dunha persoa, mamífero, anfibio, peixe, ave ou réptil]", dual) e lagadoù ("ollos" [manchas de graxa formadas sobre un líquido], plural) ou skouarn ("orella", singular), an skouarn ou an divskouarn ("as [dúas] orellas [dunha persoa]", dual) e skouarnoù ("asas dunha vasilla", plural).
Bette Nesmith Graham
Traxectoria
Bette Nesmith casou con Robert Graham en 1962 e el uniuse á dirección da empresa. Divorciáronse en 1975.
Sestaio, Muros
San Miguel de Sestaio é unha parroquia que se localiza no centro do concello de Muros. Segundo o IGE en 2013 tiña 47 habitantes (27 mulleres e 20 homes) distribuídos en 4 entidades de poboación, o que supón un aumento en relación ao ano 1999 cando tiña 43 habitantes.
Naypyidaw
Historia
En novembro de 2006, realizouse a cerimonia inaugural da construción dun gran complexo relixioso na nova capital, moi similar a Shwedagon en Rangún. O complexo estará coroado cun pagode de 98 metros, a mesma altura que a de Shwedagon, e deberá ser visible desde a maior parte da cidade.
Francisco Abelaira
Vida persoal
Casou con Dolores de Castro Suárez e foi pai de Dolores Abelaira de Castro.
Polaridade en embrioxénese
Etimoloxía
O polo animal recibe o seu nome da súa maior taxa de división celular en comparación co polo vexetal. Por iso o polo vexetal é nomeado pola súa aparente inactividade comparado co polo animal.
Super Nintendo Entertainment System
Exclusión rexional
Os cartuchos dos xogos, segundo o mercado no que se lanzaban, tiñan formas diferentes para restrinxir o uso dos xogos pensados para un único mercado, e para controlar os prezos neses mercados. O modelo norteamericano tiña a parte inferior rectangular con rañuras intercaladas que continuaban a forma da consola cando estaban inseridos, mentres que os cartuchos xaponeses e europeos contaban cunha suave curva na fronte, sen rañuras intercaladas. Posto que a consola norteamericana tiña arestas saíntes, os cartuchos xaponeses e europeos non se podían inserir sen eliminalas, e o feito de seren os cartuchos americanos completamente rectangulares impedía o seu inserimento na abertura lixeiramente curva da versión xaponesa da consola.
Esta segunda técnica tamén se usou na Genesis/Mega Drive, que comprobaba se a velocidade era de 50 ou 60 Hz e se a configuración era a das rexións inglesa ou xaponesa, pero non contaba con sistema de exclusión rexional baseado nun chip.
Periféricos
Un dos periféricos máis interesantes e de máis éxito, producido internamente e lanzado para a SNES foi o Super Game Boy. O Super Game Boy era un cartucho adaptador que permitía xogar na SNES aos xogos deseñados para o sistema portátil Game Boy de Nintendo. O Super Game Boy presumía dunha serie de melloras nas características da Game Boy, incluída a adición de cor (en realidade, era soamente a habilidade de substituír a paleta de cor por unha diferente: os xogos en si mesmos seguíanse a limitar a catro cores), e bordos de pantalla personalizados.
Emulación
Os proxectos de emulación comezaron en 1996 co "VSMC" e co "Super Pasofami," que, malia algunhas importantes vitorias iniciais, non duraron alén de 1998. Durante ese período fusionáronse dous proxectos de emulación que competían entre si—Snes96 e Snes97—formando unha nova iniciativa chamada Snes9x. A comezos de 1998, algúns seguidores da SNES comezaron a programación dun emulador de consola denominado ZSNES. A partir de entón, este dous emuladores continuaron a ofrecer a emulación máis completa do sistema e dos seus diversos chips engadidos, como o Chip Super FX.
Especificacións técnicas
O deseño da Super Nintendo/Super Famicom non era o habitual para a época. Presentaba o que semellaba ser unha CPU, de baixo rendemento, pero que podía procesar instrucións dúas veces máis rápido que a Sega Megadrive, axudada de chips feitos a medida moi potentes para o procesamento de son e imaxe. Esta estratexia volveuse moi habitual no hardware para videoxogos posterior, mais naquel momento era algo novo para os desenvolvedores de xogos. Como resultado, os primeiros xogos producidos por desenvolvedores externos tiñan unha calidade baixa. Máis adiante estes afixéronse ao sistema, e foron quen de aproveitar todo o seu potencial. Foi a primeira consola que podía utilizar acústica aplicada ao son de videoxogos que se comercializou en Norteamérica, Europa, e o Xapón.
Santiago Ramón y Cajal
Universidade e comezo da súa investigación
En 1889 presenta os seus descubrimentos á Sociedade Anatómica Alemá nunha reunión celebrada en Berlín. Neste tempo comeza a publicar a Revista Trimestral de Histoloxía Normal e Patolóxica e incrementa os seus contactos con revistas internacionais, acadando recoñecemento a nivel mundial.
Madurez e últimos anos. Éxito a nivel internacional
Morre o 17 de outubro de 1934 en Madrid, o mesmo ano en que sae publicada a súa obra ''O mundo visto ós oitenta anos. Impresións dun arteriosclerótico''.
Literatura
Dende a súa xuventude, Cajal estivo moi interesado pola literatura. Ávido lector, escribiu diversas obras literarias durante a súa vida. O seu estilo é denso e profundamente irónico. A súa preocupación por España e o seu devir científico e social, así como a importancia da aprendizaxe crítica e o emprego do pensamento en todo o que rodea o individuo son temas recorrentes na súa obra.
Nube molecular
As nubes moleculares son especialmente importantes en formación estelar. O nacemento das estrelas ocorre cando rexións dunha nube molecular sofren unha inestabilidade gravitacional que as leva a contraerse. Xeralmente as nubes moleculares son tan extensas e masivas que se fragmentan ata formar un elevado número de protoestrelas.